**Образец на изисквания към офертите**

**от ПМС №118/20.05.2014 г.**

**ИЗИСКВАНИЯ КЪМ ОФЕРТИТЕ**

При изготвяне на офертата всеки кандидат трябва да се придържа точно към обявените от бенефициента условия.

Кандидатът в процедурата има право да представи само една оферта.

Офертата следва да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в обявата.

Изискуемите документи към офертата следва да бъдат представени в оригинал/нотариално заверено копие, съответно заверени от кандидата копия с думите: „Вярно с оригинала”, подпис и печат съобразно изискванията на бенефициента към конкретните документи.

Документите, представени на чужд език, следва да бъдат придружени с превод на български език.

Офертите за участие в процедурата се изготвят на български език.

Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.

Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.

Офертата се представя в запечатан непрозрачен плик от кандидата лично или от упълномощен от него представител, или по пощата с препоръчано писмо с обратна разписка на адрес:

Гр. София, 1111, „Арко имоти“ ООД на адрес: гр. София, ул. "Коста Лулчев" 58А.

Върху плика кандидатът посочва:

1. Име и адрес на бенефициента;
2. Име, адрес за кореспонденция, телефон и електронен адрес на кандидата;
3. Наименование на предмета на процедурата;
4. Да се сложи следното предписание: „Да не се отваря преди разглеждане от комисията за оценяване и класиране”.

При приемане на офертата върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.

Оферти, които са представени след изтичане на крайния срок за получаване или в незапечатан или скъсан плик, не се приемат от бенефициента и не се разглеждат.

Оферти, които са представени в незапечатан плик, или в плик с нарушена цялост, не се приемат от бенефициента и не се разглеждат. За краен срок за получаване на офертите се счита датата и часа на постъпване на офертите на адреса, който е посочен, а не датата на пощенското клеймо, в случай че офертите са подадени чрез пощенска или друга куриерска услуга.

Оферти, попълнени на ръка, няма да бъдат разглеждани.

Офертата на кандидата няма да бъде допускана за оценяване и класиране, ако не отговаря на условията в настоящата Публична обява и приложената към нея документация за участие.